Rikunarita-ORG/Wikinium huggingface dataset:
# మీ ఆయన జాగ్రత్త

|  |
| --- |
| **మీ ఆయన జాగ్రత్త** (1998 తెలుగు సినిమా) |
|  |
| దర్శకత్వం | ముత్యాల రామదాసు |
| నిర్మాణం | ఉషారాణి, సి కళ్యాణ్ (సమర్పణ) |
| కథ | వల్లభనేని జనార్దన్ |
| చిత్రానువాదం | వల్లభనేని జనార్దన్ |
| తారాగణం | రాజేంద్ర ప్రసాద్, రోజా, బ్రహ్మానందం |
| సంగీతం | కోటి, వినాయకరావు |
| సంభాషణలు | శ్రీ అమూల్య ఆర్ట్ ప్రొడక్షన్స్ |
| ఛాయాగ్రహణం | ఎన్.వి.సురేష్ కుమార్ |
| కూర్పు | కె. రమేష్  |
| నిర్మాణ సంస్థ | శ్రీ అమూల్య ఆర్ట్ ప్రొడక్షన్స్  |
| భాష | తెలుగు |

**మీ ఆయన జాగ్రత్త** 1998 లో విడుదలైన కామెడీ చిత్రం. శ్రీ అమూల్య ఆర్ట్ ప్రొడక్షన్స్ పతాకంపై ఉషా రాణి సి.కళ్యాణ్ నిర్మించారు. ఇందులో రాజేంద్ర ప్రసాద్, రోజా ప్రధాన పాత్రలలో నటించగా కోటి, వినాయక్ రావు స్వరపరిచారు. ఈ చిత్రం బాక్సాఫీస్ వద్ద *ఫ్లా*పైంది. ఈ చిత్రం 1975 తమిళ చిత్రం *యారుక్కు మాపిల్లై యారో*కు కొంత అనుసరణ.

## కథ

మిలిటరీ మేజర్ (వల్లభనేని జనార్ధన్) నేతృత్వంలోని కంపెనీలో ఉద్యోగం సంపాదించిన గోపి కృష్ణ (రాజేంద్ర ప్రసాద్) పై ఈ చిత్రం ప్రారంభమవుతుంది. మేజర్ ఏకైక కుమార్తె సుందరి (రోజా) అతన్ని ప్రేమిస్తుంది. పెళ్ళి చేసుకుంటుంది. కాని ఆమె శోభనం చేసుకోడానికి కొంత సమయం అడుగుతుంది. ఆ సమయంలో గోపి ఒక వేశ్య, రక్ష (రక్ష) వైపు ఆకర్షితుడవుతాడు. తన సన్నిహితుడైన బోసు (శివాజీ రాజా) కు అబద్ధం చెప్పి, రక్షతో గడిపేందుకు అతడి ఇంటిని తీసుకుంటాడు. దురదృష్టవశాత్తు, సుందరి ఆ స్థలానికి వస్తుంది. అసలు సంగతిని కప్పిపుచ్చడానికి, గోపి రక్షను బోసు భార్యగా పరిచయం చేస్తాడు. కొన్ని హాస్య సంఘటనల తరువాత, బోసు తన ప్రేయసి లత (లతా శ్రీ) ను పెళ్ళి చేసుకుంటాడు. కొన్ని పరిస్థితుల కారణంగా లత, రక్షను గోపి భార్యగా అనుకుంటుంది. ఇక్కడ, బోసు లత కలిసి ఉండడం చూసి, సుందరి తప్పుగా అర్థం చేసుకుంటుంది. సుందరిని, గోపీని చూసి లత కూడా అలాగే అనుకుంటుంది. గోపి ఈ సమస్యల నుండి ఎలా బయటపడతాడనేది మిగతా కథ

## నటీనటులు

* గోపి కృష్ణ పాత్రలో రాజేంద్ర ప్రసాద్
* సుందరిగా రోజా
* రాబర్ట్ పాత్రలో బ్రహ్మానందం
* బోసుగా శివాజీ రాజా
* వల్లభనేని జనార్థన్, మేజర్‌గా
* మైనర్‌గా ఎం.ఎస్.నారాయణ
* రాబర్ట్ అనుచరుడిగా దువ్వాసి మోహన్
* రక్షగా రక్ష
* లతగా లతాశ్రీ

## సాంకేతిక సిబ్బంది

* **కళ**: బాబ్జీ
* **నృత్యాలు**: తారా, శివ-సుబ్రమణ్యం, ప్రేమ-నాగరాజు
* **పోరాటాలు**: రాములు
* **సంభాషణలు**: శ్రీ అమ్ముల్య ఆర్ట్స్ యూనిట్
* **సాహిత్యం**: సమావేదం షణ్ముఖ శర్మ, సాహితి, అనిల్ నరేంద్ర
* **నేపథ్య గానం**: ఎస్పీ బాలు, చిత్ర, మనో, సునీత
* **సంగీతం**: కోటి, వినాయక్ రావు
* **కూర్పు**: కె. రమేష్
* **ఛాయాగ్రహణం**: ఎన్.వి.సురేష్ కుమార్
* **ప్రెజెంటర్**: సి.కళ్యాణ్
* **నిర్మాత**: ఉషా రాణి
* **కథ- చిత్రానువాదం - దర్శకుడు పర్యవేక్షణ**: వల్లభనేని జనార్ధన్
* **దర్శకుడు**: ముత్యల రమదాస్
* **బ్యానర్**: శ్రీ అమ్ముల్య ఆర్ట్ ప్రొడక్షన్స్
* **విడుదల తేదీ**: 1998

## పాటలు

| సం. | పాట | పాట రచయిత | గాయనీ గాయకులు | పాట నిడివి |
| --- | --- | --- | --- | --- |
| 1. | "జాబిలమ్మ" | సామవేదం షణ్ముఖశర్మ | ఎస్. పి. బాలసుబ్రహ్మణ్యం, కె.ఎస్.చిత్ర | 3:58 |
| 2. | "వానా వానా" | అనిల్ నరేంద్ర | మనో, సునీత | 3:47 |
| 3. | "నా హోలీ రంగేళీ" | సాహితి | మనీ, చిత్ర | 4:20 |
| 4. | "అందం దెబ్బ కొట్టిందే" | అనిల్ నరేంద్ర | మనో, సునీత | 4:04 |
| 5. | "టైటు జీన్స్ వేసి" | సాహితి | మనో, సునీత | 4:24 |
| మొత్తం నిడివి: | 20:23 |

## మూలాలు
# స్వర్ణక్క

|  |
| --- |
| **స్వర్ణక్క** (1998 తెలుగు సినిమా) |
|  సినిమా పోస్టర్ |
| దర్శకత్వం | తమ్మారెడ్డి భరద్వాజ  |
| తారాగణం | పృధ్వీరాజ్ , రోజా |
| సంగీతం | వందేమాతరం శ్రీనివాస్ |
| ఛాయాగ్రహణం | సి. రాంప్రసాద్ |
| కూర్పు | కె. రమేష్ |
| నిర్మాణ సంస్థ | రంవీద్ర ఆర్ట్స్  |
| భాష | తెలుగు |

**స్వర్ణక్క** 1998లో విడుదలైన తెలుగు సినిమా. రవీంద్ర ఆర్ట్స్ పతాకంపై ఎస్.టి.రెడ్డి నిర్మించిన ఈ సినిమాకు తమ్మారెడ్డి భరధ్వాజ దర్శకత్వం వహించాడు. రోజా, పృధ్వి ప్రధాన తారాగణంగా నటించిన ఈ సినిమాకు వందేమాతరం శ్రీనివాస్ సంగీతాన్నందించాడు.

1998సంవత్సరానికి ఉత్తమ నటి రోజా నంది పురస్కారం

## తారాగణం

* రోజా
* పృథ్వీ,
* దాసరి నారాయణరావు
* కోట శ్రీనివాస రావు
* సుత్తివేలు
* అశోక్ కుమార్ (తెలుగు నటుడు),
* ఉదయ్

## సాంకేతిక వర్గం

* కథ: సుద్దాల అశోక్ తేజ
* చిత్రానువాదం: హరనాధరావు, శంకర్, సుద్దాల అశోక్ తేజ
* మాటలు: యం.వి.ఎస్.హరనాథరావు
* నృత్యం: నల్ల శ్రీను
* స్టిల్స్: రాజా
* కళ: విజయ్ కుమార్
* సహ దర్శకుడు: కె.శ్రీనివాసరావు
* కూర్పు: కె.రమేష్
* ఛాయాగ్రహణం: రామప్రసాద్
* సంగీతం:వందేమాతరం శ్రీనివాస్
* నిర్మాత: ఎస్.టి. రెడ్డి
* దర్శకత్వం: తమ్మారెడ్ది భరద్వాజ

## పాటలు

* ఆ నవ్వులేమాయేనే స్వర్ణక్క (పొలిశెట్టి లింగయ్య)

## మూలాలు

## బాహ్య లంకెలు

* ఇంటర్నెట్ మూవీ డేటాబేసు లో *స్వర్ణక్క*
# కలియుగంలో గందరగోళం

|  |
| --- |
| **కలియుగంలో గందరగోళం** (1997 తెలుగు సినిమా) |
| దర్శకత్వం | సోమ రాజు |
| తారాగణం | శుభశ్రీ |
| కూర్పు | కె.రమేష్ |
| భాష | తెలుగు |

**కలియుగంలో గందరగోళం** 1997 లో విడుదలైన తెలుగుసినిమా. సెంట్రల్ ఆర్ట్ మూవీస్ పతాకంపై మన్సూర్ ఖేజ్రీ నిర్మించిన ఈ సినిమాకు పి.వి.వి. సోమరాజు దర్శకత్వం వహించాడు. ఆలీ, శుభశ్రీ, శ్రీశాంత్, కైకాల సత్యనారాయణ, బ్రహ్మానందం ప్రధాన తారాగణంగా రూఫొందిన ఈ సినిమాకు కోటి సంగీతాన్నందించాడు.

## తారాగణం

* ఆలీ
* శుభశ్రీ
* శ్రీశాంత్
* కైకాల సత్యనారాయణ
* చలపతి రావు
* మల్లికార్జున రావు
* బ్రహ్మానందం
* బాబూమోహన్
* ఎవిఎస్
* ధర్మవరపు సుబ్రహ్మణ్యం
* గుండు హనుమంతరావు
* చిట్టిబాబు (హాస్యనటుడు)
* సుబ్బరాయ శర్మ
* గౌతమ్ రాజ్
* బడి తాతాజీ
* మదన్
* మాడుగుల కృష్ణ మోహన్
* జెన్నీ

## సాంకేతిక వర్గం

* దర్శకత్వం: పి.వి.వి. సోమరాజు
* స్టూడియో: సెంట్రల్ ఆర్ట్ మూవీస్
* నిర్మాత: మన్సూర్ ఖేజ్రీ
* విడుదల తేదీ: మార్చి 14, 1997
* IMDb ID: 8742876
* సమర్పించినవారు: మహమూద్ గుల్జార్
* సంగీత దర్శకుడు: కోటి

## మూలాలు

## బాహ్య లంకెలు

* ఇంటర్నెట్ మూవీ డేటాబేసు లో *కలియుగంలో గందరగోళం*
# లిటిల్ హార్ట్స్

|  |
| --- |
| **లిటిల్ హార్ట్స్** (2001 తెలుగు సినిమా) |
|  |
| దర్శకత్వం | శ్రీకాంత్ |
| తారాగణం | వెంకటేశ్వర్, గాయత్రీప్రియ, రాళ్లపల్లి, మహేంద్రన్, నిత్యాశెట్టి |
| సంగీతం | చక్రి |
| గీతరచన | కులశేఖర్ |
| సంభాషణలు | అంబటి గోపి |
| ఛాయాగ్రహణం | శ్రీనివాస్ |
| కూర్పు | కె. రమేష్ |
| నిర్మాణ సంస్థ | వెంకటేశ్వర ఫిలిం యూనివర్సిటీ |
| భాష | తెలుగు |

## నటీనటులు

* వెంకటేశ్వర్
* గాయత్రీ ప్రియ
* మురళీమోహన్
* రాళ్ళపల్లి
* మహేంద్రన్
* నిత్యాశెట్టి
* ఎం. ఎస్. నారాయణ
* వై. విజయ
* కల్పనా రాయ్
* తిరుపతి ప్రకాష్
* తిరుపతి దొరై
* అనంత్
* కళ్ళు చిదంబరం
* మాస్టర్ ఆదిత్య
* మాస్టర్ అక్షయ్
* ఎర్రయ్య
* విఠలరావు

## సాంకేతిక వర్గం

* మాటలు : అంబటి గోపి
* సంగీతం: చక్రి
* ఛాయాగ్రహణం: శ్రీనివాస్
* పాటలు: కులశేఖర్
* నిర్మాణ నిర్వహణ: కూనా నందగోపాల్
* నిర్మాణం: వెంకటేశ్వర ఫిలిం యూనివర్సిటీ
* దర్శకత్వం: శ్రీకాంత్

## పాటలు

పాటల జాబితా| సం. | పాట | పాట రచయిత | సంగీతం | గాయకుడు(లు) | పాట నిడివి |
| --- | --- | --- | --- | --- | --- |
| 1. | "భారతజాతికి పచ్చని ధాత్రికి జండాపండగ" | కులశేఖర్ | చక్రి | సావేరి, గాయత్రి, ప్రదీప్, రవివర్మ, ప్రమోద్ |  |
| 2. | "ఆనందమే మా సొంతమే" | కులశేఖర్ | చక్రి | చక్రి, కౌసల్య, మాస్టర్ ప్రదీప్ |  |
| 3. | "నీలో నాలో ఊపిరి అమ్మరా" | కులశేఖర్ | చక్రి | నిహాల్ |  |
| 4. | "ఏమయింది నీకు నను వీడిపోయినావూ" | కులశేఖర్ | చక్రి | చక్రి |  |
| 5. | "కన్యాకుమారి వచ్చి కన్నుకొట్టింది హొయ్" | కులశేఖర్ | చక్రి | రవివర్మ, సుధ |  |
| 6. | "చలన చకితజం చలన చకితజం చలన చకితజం జంజం" | కులశేఖర్ | చక్రి | సుధ |  |
| 7. | "హంపీ బొమ్మను మించే సొగసుందే ప్రియురాలా" | కులశేఖర్ | చక్రి | ప్రమోద్, కౌసల్య |  |

## మూలాలు

## బయటి లింకులు
# లవ్

|  |
| --- |
| **లవ్** (2001 తెలుగు సినిమా) |
|  |
| దర్శకత్వం | చావలి రవి |
| నిర్మాణం | కె.వి.నరసింహారెడ్డి |
| సంగీతం | శశి ప్రీతమ్ |
| కూర్పు | కె.రమేష్ |
| నిర్మాణ సంస్థ | లక్ష్మి ఫిల్మ్స్ |
| భాష | తెలుగు |

లవ్ 2001 లో విడుదలైన తెలుగు సినిమా. లక్ష్మీ పిలింస్ పతాకం కింద కె.వి.నరసింహారెడ్డి నిర్మించిన ఈ సినిమాకు చావల రవికుమార్ దర్శకత్వం వహించాడు. ఈ సినిమాకు శశి ప్రీతం సంగీతాన్నందించాడు.

## తారాగణం

* శివాజీ
* మాన్య
* తనికెళ్ల భరతణి
* వినయ్ వర్మ
* దువ్వాసి
* అరుణ్
* ముజ్తజ్ ఆలీఖాన్

## సాంకేతిక వర్గం

* దర్శకత్వం: చావలి రవి
* నిర్మాత: కె.వి.నరసింహా రెడ్ది
* సమర్పణ: కె.పద్మారెడ్డి
* సహ నిర్మాత: వై.ఎస్.ధర్మా రెడ్డి
* సంగీతం : శశి ప్రీతమ్‌
* కూర్పు: కె.రమేష్
* నిర్మాణ సంస్థ: లక్ష్మి ఫిలింస్
* పాటలు: సుద్దాల అశోక్ తేజ, కలువ కృష్ణసాయి. గుండేటి రమెష్, శశిప్రీతమ్
* గానం:శశి ప్రీతం, రఘు కుంచె, చక్రి, ప్రమోద్ భరద్వాజ్, స్మిత, గాయత్రి
* డాన్స్: ఆజాద్, ఇబ్రహీమ్
* ఆర్ట్ : బాబ్జి
* దుస్తులు: కె.ప్రసాద్
* ఆపరేటివ్ కెమేరామన్: పైడాల శ్రీనివాస్, బండి రత్నకుమార్
* ఫైట్స్: విక్కి
* కొరియోగ్రఫీ: స్వర్ణబాబు
* ఎడిటింగ్: కె.రమేష్
* డైరక్టర్ ఆఫ్ ఫోటోగ్రఫీ:విజయ్.సి.కుమార్
* కథ,మాటలు, స్క్రీన్ ప్లే, దర్శకత్వం: రవి చావలి

## మూలాలు

## బాహ్య లంకెలు

* iDream HD Movies (2016-10-24), *Love Telugu Full Movie | Sivaji, Arun, Ali Khan | Ravi Chavali | Sasi Preetam*, ఒరిజినల్ పేజీని చూసిన తేదీ: 2025-08-17
# నీతోనే ఉంటాను

| నీతోనే ఉంటాను |
| --- |
| నీతోనే ఉంటాను సినిమా పోస్టర్ |
| దర్శకత్వం | టి. ప్రభాకర్ |
| రచన | టి. ప్రభాకర్ **(చిత్రానువాదం)** మరుధూరి రాజా **(మాటలు)** |
| నిర్మాత | పి. పురుషోత్తమ రావు |
| తారాగణం | ఉపేంద్ర రచన సంఘవి |
| ఛాయాగ్రహణం | వాసు |
| కూర్పు | కె.రమేష్ |
| సంగీతం | వందేమాతరం శ్రీనివాస్ |
| నిర్మాణ సంస్థ | లక్ష్మీ ఆర్ట్ పిక్చర్స్ |
| విడుదల తేదీ | 2002 ఫిబ్రవరి 1 (2002-02-01) |
| సినిమా నిడివి | 129 నిముషాలు |
| దేశం | భారతదేశం |
| భాష | తెలుగు |

**నీతోనే ఉంటాను** 2002, ఫిబ్రవరి 1న విడుదలైన తెలుగు చలనచిత్రం. లక్ష్మీ ఆర్ట్ పిక్చర్స్ పతాకంపై పి. పురుషోత్తమ రావు నిర్మాణ సారథ్యంలో టి. ప్రభాకర్ దర్శకత్వం వహించిన ఈ చిత్రంలో ఉపేంద్ర, రచన, సంఘవి ప్రధాన పాత్రల్లో నటించగా, వందేమాతరం శ్రీనివాస్ సంగీతం అందించాడు. 1965లో వి.మధుసూదనరావు దర్శకత్వంలో అక్కినేని నాగేశ్వరరావు, కృష్ణకుమారి ముఖ్యపాత్రల్లో నటించిన జమీందార్ సినిమాలోని ఒక పాటను సినిమా టైటిల్ గా పెట్టారు.

## నటవర్గం

* ఉపేంద్ర (రవి)
* రచన (అపర్ణ)
* సంఘవి (దివ్య)
* థ్రిల్లర్ మంజు
* బేతా సుధాకర్
* తనికెళ్ళ భరణి
* సుబ్బరాయశర్మ
* శివపార్వతి

## సాంకేతికవర్గం

* చిత్రానువాదం, దర్శకత్వం: టి. ప్రభాకర్
* నిర్మాత: పి. పురుషోత్తమ రావు
* మాటలు: మరుధూరి రాజా
* సంగీతం: వందేమాతరం శ్రీనివాస్
* ఛాయాగ్రహణం: వాసు
* కూర్పు: కె.రమేష్
* నిర్మాణ సంస్థ: లక్ష్మీ ఆర్ట్ పిక్చర్స్

## పాటలు

ఈ చిత్రానికి వందేమాతరం శ్రీనివాస్ సంగీతం అందించాడు.

| పాటపేరు | గాయకులు
 |
| --- | --- |
| "పొంగి పొంగి" | ఉన్ని కృష్ణన్, స్వర్ణలత
 |
| "వలపుల మల్లె" | రాజేష్ కృష్ణన్, హరిణి
 |
| "మెరిసే నీ" | ఉదిత్ నారాయణ్
 |
| "జల్లో వానజల్లో" | ఉన్నిమీనన్, స్వర్ణలత
 |
| "హండ్ సమ్ " | కవితా కృష్ణమూర్తి
 |

## స్పందన

"ఈ చిత్రం ఆసక్తికరంగా ఉంటుంది" అని ది హిందూ పత్రిక రాసింది. ఐడిల్‌బ్రేన్ ఈ చిత్రానికి 2.5/5 రేటింగ్ ఇచ్చింది, "ఈ చిత్ర కథ నవల. కానీ, చిత్రానువాదం, దర్శకత్వం నవల కథాంశాన్ని సరిగా ఉపయోగించలేకపోయింది".

## మూలాలు
# బ్రహ్మచారులు

|  |
| --- |
| **బ్రహ్మచారులు** (2003 తెలుగు సినిమా) |
| దర్శకత్వం | రవి చావలి |
| నిర్మాణం | హరి గోపాల కృష్ణమూర్తి |
| సంగీతం | శ్రీధర్-శంకర్ |
| కూర్పు | కె.రమెష్ |
| భాష | తెలుగు |

**బ్రహ్మచారులు** 2003 లో విడుదలైన తెలుగు సినిమా. చావలి క్రియేషన్స్ బ్యానర్ కింద హరి గోపాల కృష్ణమూర్తి నిర్మించిన ఈ సినిమాకు రవి చావలి దర్శకత్వం వహించాడు. ఎన్.వి.ఆర్ సమర్పించిన ఈ సినిమాకు శ్రీధర్-శంకర్ లు సంగీతాన్నందించారు.

## తారాగణం

* భగవాన్
* మాన్య
* వేణుగోపాల్
* అంచల్
* "చిత్రం" భాషా
* రాధిక
* రమేష్
* స్వాతి
* తనికెళ్ళ భరణి
* ధర్మవరపు సుబ్రహ్మణ్యం
* జీవి
* ఎ.సత్యనారాయణరెడ్డి
* సూర్య
* గౌతంరాజు
* పృధ్వీతేజ
* గణేష్
* జెన్ని
* రామకృష్ణ
* శరత్
* నాగేందర్
* పట్నాయక్
* యాదగిరి
* ప్రకాహ్స్
* లక్ష్మారెడ్ది
* ఇంద్రసేన
* భాషా
* రోహిణి కాంత్
* నిషా

## సాంకేతిక వర్గం

* మాటలు-పాటలు: కృష్ణసాయి. కె
* గాయకులు: టిపు, శ్రీకాంత్, రవివర్మ, భీంశంకర్, రమణ, నిత్యసంతోషిణి, శ్రీధర్, కౌసల్య
* కళ: మల్లెల వెంకటేశ్వర్లు,దోసా రమేష్
* కొరియోగ్రఫీ: వేణు-పాల్
* ఎడిటింగ్ : కె.రమేష్

## మూలాలు

## బాహ్య లంకెలు

* యూట్యూబ్ లో బ్రహ్మచారులు పూర్తి సినిమా...
# నేను పెళ్ళికి రెడీ

| నేను పెళ్ళికి రెడీ |
| --- |
| దర్శకత్వం | వెంకీ |
| రచన | సతీష్ వెగ్నేష (మాటలు) |
| స్క్రీన్ ప్లే | వెంకీ |
| కథ | వెంకీ |
| నిర్మాత | తమ్మారెడ్డి భరద్వాజ |
| తారాగణం | శ్రీకాంత్, సంగీత, లయ, అనిత, ఎమ్.ఎస్.నారాయణ, సునీల్, ధర్మవరపు సుబ్రమణ్యం, ఆహుతి ప్రసాద్, మల్లికార్జున రావు |
| సంగీతం | చక్రి |
| నిర్మాణ సంస్థ | ఆర్.పి.జి. కంబైన్స్ |
| విడుదల తేదీ | 2003 నవంబరు 13 (2003-11-13) |
| దేశం | భారతదేశం |
| భాష | తెలుగు |

**నేను పెళ్ళికి రెడీ** 2003, నవంబర్ 13న విడుదలైన తెలుగు చలనచిత్రం. వెంకీ దర్శకత్వం వహించిన ఈ చిత్రంలో శ్రీకాంత్, సంగీత, లయ, అనిత, ఎమ్.ఎస్.నారాయణ, సునీల్, ధర్మవరపు సుబ్రమణ్యం, ఆహుతి ప్రసాద్, మల్లికార్జున రావు ముఖ్యపాత్రలలో నటించగా, చక్రి సంగీతం అందించారు.

## నటవర్గం

* శ్రీకాంత్
* సంగీత
* లయ
* విద్య
* అనిత
* ఎమ్.ఎస్.నారాయణ
* సునీల్
* ధర్మవరపు సుబ్రమణ్యం
* ఆహుతి ప్రసాద్
* మల్లికార్జున రావు
* కొండవలస లక్ష్మణరావు
* జీవా
* ఆలీ
* అనంత్
* జెనర్జీ
* గౌంతరాజు
* రమాప్రభ
* జయజలిత
* జెన్నీ

## పాటల జాబితా

నువ్వుంటే చాలు,(మేల్ వాయిస్) గానం. హారిహరణ్

చంద్రముఖి చంద్రముఖి, గానం.శంకర్ మహదేవన్

నువ్వుంటే చాలు ,(ఫిమేల్ వాయిస్) గానం.సునీత

సావి వన్ సావి టూ సావి త్రీ , గానం.శంకర్ మహదేవన్, స్మిత

గోపాలకృష్ణ పెళ్ళికావాల

నువ్వు నేను ఒకటేలే

ముగ్గురు భామల ప్రేమల ముందర ,

## సాంకేతికవర్గం

* కథ, స్క్రీన్ ప్లే, దర్శకత్వం: వెంకీ
* నిర్మాత: తమ్మారెడ్డి భరద్వాజ
* రచన: సతీష్ వెగ్నేష (మాటలు)
* సంగీతం: చక్రి
* నిర్మాణ సంస్థ: ఆర్.పి.జి. కంబైన్స్

## మూలాలు
# ఖుషి ఖుషీగా

| ఖుషి ఖుషీగా |
| --- |
|  |
| దర్శకత్వం | జి. రాంప్రసాద్ |
| స్క్రీన్ ప్లే | జి. రాంప్రసాద్ |
| కథ | సిద్ధిక్ |
| నిర్మాత | ఆదిత్యరాం |
| తారాగణం | జగపతి బాబు రమ్యకృష్ణ సంగీత నిఖిత తొట్టెంపూడి వేణు |
| ఛాయాగ్రహణం | డి. ప్రసాద్ బాబు |
| కూర్పు | కె. రమేష్ |
| సంగీతం | ఎస్. ఎ. రాజ్ కుమార్ |
| నిర్మాణ సంస్థ | ఆదిత్యరాం మూవీస్ |
| విడుదల తేదీ | 2004 ఏప్రిల్ 16 (2004-04-16) |
| సినిమా నిడివి | 148 నిమిషాలు |
| దేశం | భారతదేశం |
| భాష | తెలుగు |

**ఖుషీ ఖుషీగా**  2004 లో జి. రాంప్రసాద్ దర్శకత్వంలో విడుదలైన సినిమా. ఇందులో జగపతి బాబు, రమ్యకృష్ణ, వేణు, నిఖిత, సంగీత ముఖ్యపాత్రల్లో నటించారు.

## కథ

సూర్యప్రకాష్ అలియాస్ ఎస్. పి ఒక బ్రహ్మచారి. ఇతనికి అమ్మాయిలన్నా ప్రేమన్నా పడదు. తన ఇంట్లో కూడా మైదానం అనే వ్యక్తిని వంట దగ్గర్నుంచి అన్ని పనులకూ నియమించుకుంటాడు. ఎస్. పి భవాని పై కోర్టులో ఓ కేసు గెలిచి చనిపోయిన తన తండ్రి ఆస్తి సంపాదించుకుంటాడు. ఓడిపోయినందుకు ప్రతీకారంగా భవాని అతనిమీద ఎలాగైనా పగ తీర్చుకోవాలనుకుంటుంది. ఎస్. పి ఇల్లు ఒక అమ్మాయిల వసతి గృహం పక్కనే ఉంటుంది. ఇలా ఉండగా ఎస్. పి బావమరిది శ్రీ కుమార్ పనీ పాట లేకుండా తిరుగుతున్నాడని అతని తండ్రి ఎస్. పి. కి వ్యాపారంలో సహాయం చేయమని పంపిస్తాడు. ఇతను అమ్మాయిల వెంట పడుతూ ఉంటాడు. పక్కనే హాస్టల్ లో ఉన్న సంధ్య అనే అమ్మాయిని చూసి ప్రేమలో పడతాడు. ఎస్. పి. సంధ్యకు తనెవరో తెలీకుండా సహాయం చేస్తుంటాడు.

## తారాగణం

* సూర్యప్రకాష్/ఎస్. పి గా జగపతి బాబు
* శ్రీకుమార్/శ్రీ గా వేణు
* భవాని గా రమ్యకృష్ణ
* సంధ్య గా నిఖిత
* సత్యభామ/భామ గా సంగీత
* మైదానం గా ధర్మవరపు సుబ్రహ్మణ్యం
* సునీల్
* దేవన్
* ప్రగతి
* భానుచందర్
* గిరిబాబు
* ఆలీ

## పాటల జాబితా

* తియ్యని ఈ నిజం , రచన: ఉమామహేశ్వరరావు, గానం.హరిహరన్, మాతంగి
* గోదారి గట్టుంది, రచన: ఇ.ఎస్.మూర్తి , గానం.రాజేష్, శ్రేయా ఘోషల్
* చామంతి పూబంతి , రచన: భువన చంద్ర, గానం.కార్తీక్, టిప్పు , సుజాత
* ఆకాశదేశాన , రచన: చైతన్య ప్రసాద్, గానం.ఉదిత్ నారాయణ్ , శ్రేయా ఘోషల్
* ప్రేమించే, రచన: ఇ.ఎస్.మూర్తి , గానం.విజయ్ యేసు దాస్
* సిరిసిరి మువ్వల , రచన: సాహితి, గానం.ఉన్నికృష్ణన్, టీప్పు , రాజేష్, సుజాత, శ్రీవిద్య.

## మూలాలు
# అమ్మాయి బాగుంది

| అమ్మాయి బాగుంది |
| --- |
| దర్శకత్వం | బాలశేఖరన్ |
| నిర్మాత | డేగా దేవకుమార్ రెడ్డి |
| తారాగణం | శివాజీ , మీరా జాస్మిన్, |
| కూర్పు | కె. రమేష్ |
| సంగీతం | శ్రీలేఖ |
| విడుదల తేదీ | 2004 జులై 16 (2004-07-16) |
| దేశం | భారత దేశము |
| భాష | తెలుగు |

**అమ్మాయి బాగుంది** బాలశేఖరన్ దర్శకత్వంలో 2004 లో విడుదలైన చిత్రం. ఇందులో శివాజీ, మీరా జాస్మిన్ ముఖ్య పాత్రల్లో నటించారు. ఈ సినిమాను డేగా ఆర్ట్స్ పతాకంపై డేగా దేవకుమార్ రెడ్డి నిర్మించాడు. శ్రీలేఖ సంగీత దర్శకత్వం వహించింది. ఈ సినిమా *మంజుపెయ్యుం మునుప్పె* అనే పేరుతో మలయాళంలోకి అనువదించారు.

## కథ

శివ మార్కెటింగ్ ఎక్జిక్యూటివ్ గా పనిచేస్తుంటాడు. అతనికి స్నేహితులతో కలిసి సమయం గడపటమంటే ఇష్టం. శివ తల్లిదండ్రులు అతనికోసం సంబంధాలు చూస్తుంటారు. కానీ అతనికి పెద్దలు కుదిర్చిన వివాహం అంటే ఇష్టం లేక తనకిష్టమైన అమ్మాయిని వెతికి ప్రేమించి పెళ్ళిచేసుకోవాలనుకుంటూ ఉంటాడు. ఒకరోజు ఒకమ్మాయిని చూసి వెంటనే ఇష్టపడతాడు. ఆమెతో పరిచయం పెంచుకుని, ఆమె ఇష్టాయిష్టాలు తెలుసుకుని ప్రేమించడం మొదలుపెడతాడు.

ఈ లోపు అతని తల్లిదండ్రులు ఒక ధనవంతుడైన కాంట్రాక్టరు కూతురితో పెళ్ళి చూపులు ఏర్పాటు చేస్తారు. అయిష్టంగానే ఆ పెళ్ళిచూపులకు వెళ్ళిన శివకు అక్కడ తన ప్రేమించిన అమ్మాయే పెళ్ళికూతురిగా కనిపించడంతో సంతోషంగా పెళ్ళికి ఒప్పుకుంటాడు. ఆ అమ్మాయి పేరు సత్య. వాళ్ళిద్దరికీ పెళ్ళి జరుగుతుంది. కానీ తాను అంతకు ముందు చూసిన స్థలంలో సత్య పోలికలతో ఉన్న వేరే అమ్మాయి కనిపిస్తుంది. ఆ అమ్మాయి పేరు జనని అనీ, తాను సత్యను జనని అని పొరబాటు పడి పెళ్ళిచేసుకున్నానని తెలుస్తుంది శివకి. అప్పటి నుండి శివ తన భార్య సత్యకి దూరంగా ఉంటాడు. కానీ అతని స్నేహితుడు దస్తగరి సలహాతో జననిని మరిచిపోయి మళ్ళీ సత్యతో ప్రేమగా ఉంటాడు. ఈలోపు జనని వారింటికి ఎదురుగా దిగుతుంది. సత్య, జనని స్నేహితులవుతారు. శివ మళ్ళీ జననివైపు మళ్ళడం గమనిస్తాడు దస్తగిరి. పెళ్ళికి ముందు జరిగిన విషయం జననికి చెప్పి ఆమెను అక్కడినుంచి వెళ్ళిపోమని చెప్పబోయి పొరపాటున సత్యకు చెబుతాడు దస్తగిరి. దాంతో ఆమె అలిగి పుట్టింటికి వెళ్ళిపోతుంది. కానీ తల్లిదండ్రుల దగ్గర మాత్రం భర్తను సపోర్టు చేస్తుంది.

జనని శివను ఓ గుడి దగ్గరకు రమ్మని మాట్లాడాలని చెబుతుంది. అతను వచ్చిన తర్వాత తన ప్రేమ గురించి అడుగుతుంది. శివ అంతకు ముందు జరిగిన దానిని గురించి బాధ పడుతున్నాననీ, ఇప్పుడు తన భార్య సత్యనే మనసారా ప్రేమిస్తున్నాని చెబుతాడు. దాంతో జననిలా ఉన్న సత్య తన భర్త తనను నిజంగా ప్రేమిస్తున్నాడని తెలుసుకుని ఇద్దరూ ఒకటవుతారు. ఇలా ఏర్పాటు చేసిన జనని వారిద్దరి నుండి దూరంగా వెళ్ళిపోతుంది.

మీరా జాస్మీన్
## తారాగణం

* శివగా శివాజీ
* సత్య/జననిగా ద్విపాత్రాభినయంలో మీరా జాస్మిన్
* దస్తగరిగా ఆలీ
* భావన
* శివకృష్ణ
* బ్రహ్మానందం
* చిత్రం శ్రీను
* సుధ
* రాజన్ పి. దేవ్
* ఎం. ఎస్. నారాయణ
* దువ్వాసి మోహన్
* సూర్య
* హేమ
* తెలంగాణా శకుంతల

## **పాటల జాబితా పాటల పల్లకిలో, చిత్ర, శివాజీ
* కలే కన్నానలే , మధుబాల కృష్ణన్
* అమ్మాయీ బాగుంది, ఎస్ పి . చరణ్
* కృష్ణ కృష్ణ , ఉదిత్ నారాయణ్ , కె ఎస్ చిత్ర
* హే సత్య , కార్తీక్ , సబితా రెడ్డి, శివాజీ
* హరిలో రంగ హరి, సుక్వెందర్ సింగ్

## మూలాలు
# మొగుడు పెళ్లాం ఓ దొంగోడు

|  |
| --- |
| **మొగుడూ పెళ్ళాం ఓ దొంగొడూ** (2005 తెలుగు సినిమా) |
|  |
| దర్శకత్వం | వెంకీ |
| నిర్మాణం | వాకాడ అంజన్ కుమార్ |
| కథ | వెంకీ |
| తారాగణం | రాజా, శ్రియా, బ్రహ్మానందం |
| సంగీతం | కాబూలీ |
| కూర్పు | కె.రమేష్ |
| భాష | తెలుగు |

**మొగుడు పెళ్ళాం ఓ దొంగోడు** 2005 లో విడుదలైన సినిమా. ఈ చిత్రంలో 3 పాత్రలు మాత్రమే ఉన్నాయి, ఇది మామూలుగా వచ్చే చిత్రాల కంటే భిన్నంగా ఉంటుంది.

## కథ

శ్రీ రామ చంద్ర మూర్తి ( రాజా ) సత్యభామ ( శ్రియ ) తో ప్రేమలో పడి పెళ్ళి చేసుకుంటాడు. మూర్తి ఒక ఎన్నారై, సత్యభామ బాగా చదువుకున్న గ్రామీణ యువతి. వారి మొదటి రాత్రి సమయంలో, సత్యభామ రాత్రి 10 గంటలకు గదిలోకి ప్రవేశించి, ముహూర్తం 12 గంటలకు ఉన్నందున అర్ధరాత్రి వరకు కలుసుకో కూడదని తన అమ్మమ్మ సలహా ఇచ్చిందని చెబుతుంది. ఇద్దరూ గడియారం 12 కొట్టడం కోసం ఆత్రంగా ఎదురుచూస్తారు. రాత్రి 11 గంటలకు కరెంటు పోయినపుడు దంపతులకు తెలియకుండానే జీవితంలో మొట్టమొదటి దొంగతనం చేస్తున్న ఓ దొంగ (బ్రహ్మానందం) గదిలోకి ప్రవేశిస్తాడు. దీంగలెవరూ లోపలికి రాకుండా, సత్యభామ తలుపుకు తాళం వేసి, తాళం చెవిని తన వద్ద ఉంచుకుంటుంది. దొంగ అప్పటికే వారి పడకగదిలో దూరి ఉన్నాడని తెలియదు పాపం. దొంగ సత్యభామ నుండి తాళం చెవిని లాక్కొని గది నుండి బయటపడటానికి ప్రయత్నిస్తాడు. ఒకరితో ఒకరు మాట్లాడుకుంటూ సమయం గడుపుతుండగా, రాత్రి 11.30 గంటల సమయంలో సత్యభామ ముహూర్తం గురించి చెప్పినది అబద్దం అని తెలిసి మూర్తికి కోపం వస్తుంది. అప్పుడు, క్లైమాక్సులో దొంగ బయటకు వచ్చి వారి తగువును పరిష్కరించి తప్పించుకుంటాడు. ఈ జంట ఒకటి కావడంతో కథ ముగుస్తుంది.

## తారగణం

* శ్రీ రామ చంద్ర మూర్తి (భర్త) గా రాజా
* సత్యభమ మామ్‌ఫిల్ (భార్య) గా శ్రీయా
* దొంగగా బ్రహ్మానందం

## సాంకేతిక వర్గం

* కథ . . . వెంకీ
* దిశ . . . వెంకీ
* సంభాషణ . . . వెంకీ
* చిత్రానువాదం . . . వెంకీ
* నిర్మాత . . . వకాడ అంజన్ కుమార్
* కూర్పు . . . కె.రమేష్
* బ్యానర్. . . శ్రీ రామాలయం వేరి
* సాహిత్యం . . . చంద్రబోస్, పెద్దాడ మూర్తి

## మూలాలు
# ది ఎండ్

**ది ఎండ్** ఒక తెలుగు నవల. ఈ నవలను మల్లాది వెంకట కృష్ణమూర్తి వ్రాసారు. ది ఎండ్ ఒక సందేశాత్మక నవల. రాష్ట్రం లొని అవినీతిని ఇతివ్రుత్తంగా తీసుకుని మల్లాది వెంకట కృష్ణమూర్తి వ్రాసిన నవలే ఈ ది ఎండ్.
మన దేశం, మన రాష్ట్రంలో పెరిగిపొతున్న అవినీతిని మన కళ్లకు కట్టినట్లు ఈ నవలలో మల్లాది వెంకట కృష్ణమూర్తి మనకు చూపిస్తారు. ప్రతి భారతీయ వ్యక్తి తన చుట్టూ జరుగుతున్న అవినీతిని తెలుసుకొవలసిన అవసరం యంతైనా వుంన్ది, అలా మన చుట్టూ జరుగుతున్న అవినీతిని తెలుసుకొవడానికి మల్లాది వెంకట కృష్ణమూర్తి వ్రాసిన ఈ ది ఎండ్ మనకు యెంతగానొ ఉపయెగపడుతుంది.

## చరిత్ర

ఈ ది ఎండ్ అనే నవలను మల్లాది వెంకట కృష్ణమూర్తి వ్రాసారు. మొదటి ముద్రణ మే 2010లో జరిగింది. ది ఎండ్ నవలను లిపి పబ్లికేషన్స్ వారు పబ్లిష్ చేసారు.

## మూలాలు

## బయటి లింకులు
# పెళ్ళాం పిచ్చోడు

| పెళ్ళాం పిచ్చోడు |
| --- |
| దర్శకత్వం | జొన్నవిత్తుల |
| రచన | జొన్నవిత్తుల |
| నిర్మాత | రాంపల్లి రామభద్రశాస్త్రి, బొగ్గారం వెంకటశ్రీనివాస్ |
| తారాగణం | రాజేంద్ర ప్రసాద్, సృజన |
| ఛాయాగ్రహణం | టి. సురేంద్ర రెడ్డి |
| కూర్పు | కె.రమేష్ |
| సంగీతం | రాజేంద్ర ప్రసాద్ |
| నిర్మాణ సంస్థ | శ్రీ గాయత్రి సినిమా |
| భాష | తెలుగు |

**పెళ్ళాం పిచ్చోడు** జొన్నవిత్తుల రామలింగేశ్వరరావు దర్శకత్వంలో 2005లో విడుదలైన తెలుగు హాస్యచిత్రం. ఇందులో రాజేంద్ర ప్రసాద్, రిచా, సృజన ముఖ్యపాత్రలు పోషించారు. ఈ చిత్రాన్ని రాంపల్లి రామభద్రశాస్త్రి, బొగ్గారం వెంకటశ్రీనివాస్ కలిసి శ్రీ గాయత్రి సినిమా పతాకంపై నిర్మించారు. ఈ చిత్రానికి కథానాయకుడు రాజేంద్రప్రసాద్ సంగీతాన్నందించడం విశేషం.

## కథ

కథానాయకుడు శ్రీనివాస్ ఓ చిట్ ఫండ్ కంపెనీలో పనిచేస్తూ ఉంటాడు. మాధవి అనే అమ్మాయి ప్రేమలో పడతాడు. ఓ స్నేహితుడి సహకారంతో అబద్ధాలు చెప్పి ఆమెని నమ్మించి పెళ్ళి చేసుకుంటాడు. ఆమెను సంతోష పెట్టడానికి ఏ పని చేయడానికైనా వెనుకాడడు. పెళ్ళాంతో సహా కొత్త ఇంటికి మారతాడు. అక్కడ ముగ్గురు చుట్టుపక్కల వారు వీళ్ళని చూసి అసూయపడతారు. శీను పనిచేసేది కంపెనీలో గుమాస్తాగా అయినా భార్యకు తాను ఏజెంసీ నడుపుతున్నట్లు చెబుతుంటాడు. ఆమెకు విషయం తెలిసేలోగా అతను ఉద్యోగం మానేసి సొంత ఏజెన్సీ నడపాలని అనుకుంటూ ఉంటాడు. ఈ లోపుగా పీకల్లోరు అప్పుల్లో కూరుకుపోతాడు. దీంతో వారి వివాహ బంధం బీటలు వారుతుంది. ఈ లోపున శ్రీను చిన్ననాటి స్నేహితురాలు కనిపించి అతన్ని సమస్యల నుంచి బయటపడేసి అతను స్వంతంగా వ్యాపారం ప్రారంభించి తన కాళ్ళమీదతాను నిలబడేలా చేస్తుంది. దాంతో భార్యాభర్తల మధ్య మరింత అగాధం ఏర్పడుతుంది. చివరికి వారి జీవితం ఎలా చక్కబడిందన్నని మిగతా కథాంశం.

## తారాగణం

* శ్రీనివాస్/శ్రీనుగా రాజేంద్రప్రసాద్
* రిచా
* మాధవిగా సృజన
* మురళీకృష్ణగా ధర్మవరపు సుబ్రహ్మణ్యం
* శివారెడ్డి
* గిరిబాబు
* రఘుబాబు
* సూర్య
* సత్యం రాజేష్
* రమణమూర్తి
* వైజాగ్ ప్రసాద్
* అనంత్
* కె.కె.శర్మ
* శంకర్ మెల్కోటే
* గుండు సుదర్శన్
* జూనియర్ రేలంగి
* అన్నపూర్ణ
* తెలంగాణ శకుంతల
* హేమ
* రజిత
* సురేఖావాణి
* జ్యోతి
* అనితా చౌదరి
* పద్మ జయంతి

## మూలాలు
# స్టూడెంటు

ఆంగ్లంలో **స్టూడెంట్** లేదా **స్టూడెంటు** (Student) అనగా తెలుగులో విద్యార్థి.

---

* కాలేజీ స్టూడెంట్ 1996 తెలుగు సినిమా.
* స్టూడెంట్ నంబర్ 1 2001 తెలుగు సినిమా.
# మంగతాయారు టిఫిన్ సెంటర్

|  |
| --- |
| **మంగతాయారు టిఫిన్ సెంటర్** (2008 తెలుగు సినిమా) |
| దర్శకత్వం | వెంకీ |
| నిర్మాణం | కె.పైడిబాబు,చందన రమేష్, ఎ. గురురాజ్‌ |
| కథ | వెంకీ |
| తారాగణం | ముమైత్ ఖాన్, ఖడ్గం షఫి, జీవా, సూర్య, కృష్ణ భగవాన్, ఆలీ, రంగనాథ్, చంద్రమోహన్, జయప్రకాష్‌రెడ్డి, ఎమ్మెస్ నారాయణ, లక్ష్మీపతి |
| సంగీతం | యం.యం.శ్రీలేఖ |
| సంభాషణలు | వేగ్నేశ్నసతీష్ |
| ఛాయాగ్రహణం | డి.ప్రసాద్ బాబు |
| కూర్పు | కె. రమేష్ |
| నిర్మాణ సంస్థ | లిఖిత్ ఆర్ట్స్ |
| భాష | తెలుగు |

మగతాయారు టిఫిన్ సెంటర్ 2008 ఫిబ్రవరి 29న విడుదలైన తెలుగు సినిమా. లిఖిత్ ఆర్ట్స్ పతాకం కింద కె.పైడిబాబు, చందన రమేశ్, ఎ.గురురాజ్ లు నిర్మించిన ఈసినిమాకు వెంకీ దర్శకత్వం వహించాడు. ముమైత్ ఖాన్, ఎల్.బి.శ్రీరాం, ఎం.ఎస్.నారాయణ లు ప్రధాన తారాగణంగా నటించిన ఈ సినిమాకు ఎం.ఎం.శ్రీరేఖ సంగీతాన్నందించింది.

## తారాగణం

* ముమైత్ ఖాన్
* ఎల్.బి.శ్రీరామ్
* ఎం.ఎస్.నారాయణ
* కృష్ణ భగవాన్
* ఆలీ
* సుధ
* జీవా (తెలుగు నటుడు)
* సూర్య
* భరత్ రాజు
* లక్ష్మీపతి
* సుమన్ శెట్టి

## సాంకేతిక వర్గ

* నిర్మాతలు: కె.పైడిరాజు, చందన రమేష్, ఎ.గురురాజ్
* సంగీతం: ఎం.ఎం.శ్రీలేఖ
* సమర్పణ:పవార్ సతీష్
* కళాదర్శకుడు :కొండపనేనిమురళీధర్

## మూలాలు

## బాహ్య లంకెలు

* ఇంటర్నెట్ మూవీ డేటాబేసు లో *మంగతాయారు టిఫిన్ సెంటర్*
# టార్గెట్

| టార్గెట్ |
| --- |
| దర్శకత్వం | రమేష్ రాజా |
| స్క్రీన్ ప్లే | రమేష్ రాజా |
| దీనిపై ఆధారితం | బేసిక్ ఇన్‌స్టింక్ట్ by పాల్ వర్హోవెన్ |
| నిర్మాత | సంగిశెట్టి దశరథ, బి.రామకృష్ణ |
| తారాగణం | శ్రద్ధా దాస్ ముమైత్ ఖాన్ గీతా సింగ్ వల్లభనేని జనార్ధన్ |
| ఛాయాగ్రహణం | వి.సురేష్ కుమార్ |
| కూర్పు | కొల్లూరి రమేష్ |
| సంగీతం | కోటి |
| నిర్మాణ సంస్థ | శ్రీ సాయి సూర్య పిక్చర్స్ |
| విడుదల తేదీ | **Error: df must be either "yes" or "y"** (help) |
| భాష | తెలుగు |

**టార్గెట్** శ్రీ సాయి సూర్య పిక్చర్స్ బ్యానర్‌పై రమేష్ రాజా దర్శకత్వంలో వెలువడిన తెలుగు సినిమా. ఈ సినిమా 2009, మే 22 న విడుదలయ్యింది. 1992లో వచ్చిన బేసిక్ ఇన్‌స్టింక్ట్ అనే హాలీవుడ్ సినిమాకు ఇది అనుసరణ.

## నటీనటులు

* శ్రద్ధా దాస్
* శివ బాలాజీ
* ముమైత్ ఖాన్ - నందిని
* గీతా సింగ్
* వల్లభనేని జనార్ధన్
* వేణుమాధవ్
* మల్లాది రాఘవ
* గౌతంరాజు
* రఘునాథ రెడ్డి
* సైరాబాను

## సాంకేతికవర్గం

* స్క్రీన్ ప్లే, దర్శకత్వం: రమేష్ రాజా
* కూర్పు: కొల్లూరి రమేష్
* సంగీతం: కోటి
* ఛాయాగ్రహణం: వి.సురేష్ కుమార్

## కథ

నందిని నవలా రచయిత్రి. తన సోదరి మందాకిని పేరుతో రచనలు చేస్తూ ఉంటుంది. ఆమె వ్రాసిన ఎర్రగులాబీలు నవల ద్వారా ఆమెకు మంచి పేరు వస్తుంది. ఆ నవలలో వర్ణించిన విధంగానే ఒక బాక్సర్ హత్య చేయబడతాడు. పోలీసులు ఆ హత్యలో మందాకినిని అనుమానిస్తారు. ఆ నవలలో మర్మకళ అనే పురాతన విద్యను వర్ణిస్తుంది. ఆ హత్య కూడా అదే విధంగా చేయబడి ఉంటుంది. ఈ కేసును పరిశోధించడానికి బోస్ అనే ఆఫీసర్‌ను నియమిస్తారు. బోస్ కూడా మందాకినిని హంతకురాలిగా అనుమానిస్తాడు కానీ తన పరిశోధనలో నిరూపించలేకపోతాడు. లై డిటెక్టర్ పరీక్ష రిజల్టు కూడా ఆమె హత్యచేయలేదనే వస్తుంది. అయినా మందాకినినే బోస్ నేరస్తురాలిగా భావిస్తాడు. అసలు ఈ మందాకిని ఎవరు? ఆమె హంతకురాలా? కాక పోతే అసలు నేరస్థులు ఎవరు? అనేదే మిగిలిన కథ.

## మూలాలు

## బయటి లింకులు

* ఇంటర్నెట్ మూవీ డేటాబేసు లో *టార్గెట్*